CELEX: 32022D0622
Language: hu
Date: 2022-04-07 00:00:00
Title: A Bizottság (EU) 2022/622 végrehajtási határozata (2022. április 7.) az (EU) 2019/1326 végrehajtási határozatnak a villamos fogyasztásmérő berendezések elektromágneses összeférhetőségére, valamint a háztartási és hasonló jellegű használatú megszakítókra vonatkozó harmonizált szabványok tekintetében történő módosításáról (EGT-vonatkozású szöveg)

2022.4.13.   
               
               
                  HU
               
               
                  Az Európai Unió Hivatalos Lapja
               
               
                  L 115/85
               
            
         A BIZOTTSÁG (EU) 2022/622 VÉGREHAJTÁSI HATÁROZATA
         (2022. április 7.)
         az (EU) 2019/1326 végrehajtási határozatnak a villamos fogyasztásmérő berendezések elektromágneses összeférhetőségére, valamint a háztartási és hasonló jellegű használatú megszakítókra vonatkozó harmonizált szabványok tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/30/EU európai parlamenti és tanácsi irányelv (2) 13. cikke értelmében amennyiben az elektromos berendezések megfelelnek az Európai Unió Hivatalos Lapjában közzétett hivatkozásokkal rendelkező harmonizált szabványoknak, illetve azok egy részének, úgy vélelmezni kell, hogy megfelelnek az említett irányelv I. mellékletében meghatározott azon alapvető követelményeknek is, amelyekre e szabványok vagy részeik vonatkoznak.
                  
               
                     (2)
                  
                  
                     A Bizottság a C(2016) 7641 végrehajtási határozattal (3) felkérte az Európai Szabványügyi Bizottságot (CEN), az Európai Elektrotechnikai Szabványügyi Bizottságot (CENELEC) és az Európai Távközlési Szabványügyi Intézetet (ETSI) arra, hogy a 2014/30/EU irányelv támogatása céljából dolgozzák ki és vizsgálják felül az elektromágneses összeférhetőségre vonatkozó harmonizált szabványokat.
                  
               
                     (3)
                  
                  
                     A C(2016) 7641 végrehajtási határozatban foglalt kérelem alapján a CEN és a CENELEC kidolgozta az EN IEC 62053-24:2021: elektronikus fogyasztásmérők alapharmonikus frekvenciájú meddő energia mérésére (0,5S, 1S, 1-es, 2-es és 3-as pontossági osztály) harmonizált szabványt és annak módosítását, az EN IEC 62053-24:2021/A11:2021 szabványt.
                  
               
                     (4)
                  
                  
                     A C(2016) 7641 végrehajtási határozatban fogalt kérelem alapján a CEN és a CENELEC felülvizsgálta az alábbi harmonizált szabványokat, amelyek hivatkozásait bizottsági közleményben (HL C 173., 2016.5.13.) (4) tették közzé: EN 62053-21:2003, EN 62053-22:2003, EN 62053-23:2003 és EN 61009-1:2012.
                  
               
                     (5)
                  
                  
                     Ennek eredményeként az alábbi harmonizált szabványok, illetve módosítások kerültek elfogadásra: EN IEC 62053-21:2021 és EN IEC 62053-21:2021/A11:2021: elektronikus fogyasztásmérők váltakozó áramú hatásos energia mérésére (0,5-ös, 1-es és 2-es pontossági osztály); EN IEC 62053-22:2021 és EN IEC 62053-22:2021/A11:2021: elektronikus fogyasztásmérők váltakozó áramú hatásos energia mérésére (0,1S, 0,2S és 0,5S pontossági osztály); EN IEC 62053-23:2021 és EN IEC 62053-23:2021/A11:2021: elektronikus fogyasztásmérők meddő energia mérésére (2-es és 3-as pontossági osztály); EN 61009-1:2012 és EN 61009-1:2012/A13:2021: áram-védőkapcsolók, beépített túláramvédelemmel, háztartási és hasonló használatra.
                  
               
                     (6)
                  
                  
                     A Bizottság a CEN-nel és a CENELEC-kel együtt megvizsgálta, hogy az EN IEC 62053-24:2021/A11:2021 által módosított EN IEC 62053-24:2021, az EN IEC 62053-21:2021/A11:2021 által módosított EN IEC 62053-21:2021, az EN IEC 62053-22:2021/A11:2021 által módosított EN IEC 62053-22:2021, az EN IEC 62053-23:2021/A11:2021 által módosított EN IEC 62053-23:2021, valamint az EN 61009-1:2012/A13:2021 által módosított EN 61009-1:2012 harmonizált szabvány megfelel-e a C(2016) 7641 végrehajtási határozatban foglalt felkérésnek.
                  
               
                     (7)
                  
                  
                     Az EN IEC 62053-24:2021/A11:2021 által módosított EN IEC 62053-24:2021, az EN IEC 62053-21:2021/A11:2021 által módosított EN IEC 62053-21:2021, az EN IEC 62053-22:2021/A11:2021 által módosított EN IEC 62053-22:2021, az EN IEC 62053-23:2021/A11:2021 által módosított EN IEC 62053-23:2021, valamint az EN 61009-1:2012/A13:2021 által módosított EN 61009-1:2012 harmonizált szabvány megfelel az általuk lefedni kívánt és a 2014/30/EU irányelvben meghatározott alapvető követelményeknek. Ezért helyénvaló az említett harmonizált szabványok hivatkozásait és a kapcsolódó módosító szabványokat az Európai Unió Hivatalos Lapjában közzétenni.
                  
               
                     (8)
                  
                  
                     Az (EU) 2019/1326 bizottsági végrehajtási határozat (5) I. melléklete felsorolja a 2014/30/EU irányelvnek való megfelelés vélelmét megalapozó harmonizált szabványok hivatkozásait. Annak érdekében, hogy a 2014/30/EU irányelv támogatására kidolgozott harmonizált szabványok hivatkozásai egyetlen jogi aktusban szerepeljenek, az említett szabványok hivatkozásait és a vonatkozó módosító szabványok hivatkozásait bele kell foglalni az említett mellékletbe.
                  
               
                     (9)
                  
                  
                     Ezért az alábbi szabványokra vonatkozóan a bizottsági közleményben (HL C 173., 2016.5.13.) közzétett hivatkozásokat vissza kell vonni az Európai Unió Hivatalos Lapjából: EN 62053-21:2003, EN 62053-22:2003, EN 62053-23:2003 és EN 61009-1:2012.
                  
               
                     (10)
                  
                  
                     Az (EU) 2019/1326 végrehajtási határozat II. melléklete felsorolja a 2014/30/EU irányelv támogatása céljából kidolgozott azon harmonizált szabványok hivatkozásait, amelyeket visszavonnak az Európai Unió Hivatalos Lapjának C sorozatából. Ezért a fenti hivatkozásokat indokolt felvenni az említett mellékletbe.
                  
               
                     (11)
                  
                  
                     Annak érdekében, hogy a gyártóknak elegendő idejük legyen felkészülni az EN IEC 62053-21:2021/A11:2021 által módosított EN IEC 62053-21:2021, az EN IEC 62053-22:2021/A11:2021 által módosított EN IEC 62053-22:2021, az EN IEC 62053-23:2021/A11:2021 által módosított EN IEC 62053-23:2021, valamint az EN 61009-1:2012/A13:2021 által módosított EN 61009-1:2012 harmonizált szabvány alkalmazására, indokolt későbbi időpontra halasztani az alábbi harmonizált szabványok hivatkozásainak visszavonását: EN 62053-21:2003, EN 62053-22:2003, EN 62053-23:2003 és EN 61009-1:2012.
                  
               
                     (12)
                  
                  
                     Az (EU) 2019/1326 végrehajtási határozatot ezért ennek megfelelően módosítani kell.
                  
               
                     (13)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő alapvető követelményeknek való megfelelés. Ezért e határozatnak a kihirdetése napján kell hatályba lépnie,
                  
               ELFOGADTA EZT A HATÁROZATOT:
         
            1. cikk
            Az (EU) 2019/1326 végrehajtási határozat I. melléklete e határozat I. mellékletének megfelelően módosul.
         
         
            2. cikk
            Az (EU) 2019/1326 végrehajtási határozat II. melléklete e határozat II. mellékletének megfelelően módosul.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2022. április 7-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/30/EU irányelve (2014. február 26.) az elektromágneses összeférhetőségre vonatkozó tagállami jogszabályok harmonizálásáról (HL L 96., 2014.3.29., 79. o.).
         
            (3)  A Bizottság C(2016) 7641 végrehajtási határozata (2016. november 30.) az elektromágneses összeférhetőségre vonatkozó tagállami jogszabályok harmonizálásáról szóló, 2014. február 26-i 2014/30/EU európai parlamenti és tanácsi irányelvet támogató harmonizált szabványok tekintetében az Európai Szabványügyi Bizottsághoz, az Európai Elektrotechnikai Szabványügyi Bizottsághoz és az Európai Távközlési Szabványügyi Intézethez intézett szabványosítási kérelemről.
         
            (4)  A Bizottság közleménye az Európai Parlament és a Tanács 2014/30/EU irányelve az elektromágneses összeférhetőségre vonatkozó tagállami jogszabályok harmonizálásáról végrehajtása keretében (Az uniós harmonizációs jogszabályok értelmében összehangolt szabványok címeinek és hivatkozásainak közzététele) (HL C 246., 2018.7.13., 1. o.).
         
            (5)  A Bizottság (EU) 2019/1326 végrehajtási határozata (2019. augusztus 5.) az elektromágneses összeférhetőségre vonatkozóan a 2014/30/EU európai parlamenti és tanácsi irányelv támogatása céljából kidolgozott harmonizált szabványokról (HL L 206., 2019.8.6., 27. o.).
      
      
         
            I. MELLÉKLET
            Az (EU) 2019/1326 végrehajtási határozat I. mellékletében a szöveg a következő bejegyzésekkel egészül ki:
            
               
                           Sorszám
                        
                        
                           A szabvány hivatkozása
                        
                     
                           „16.
                        
                        
                           EN IEC 62053-21:2021
                           Villamos fogyasztásmérő berendezések. Kiegészítő követelmények. 21. rész: Elektronikus fogyasztásmérők váltakozó áramú hatásos energia mérésére (0,5-ös, 1-es és 2-es pontossági osztály)
                           EN IEC 62053-21:2021/A11:2021
                        
                     
                           17.
                        
                        
                           EN IEC 62053-22:2021
                           Villamos fogyasztásmérő berendezések. Kiegészítő követelmények. 22. rész: Elektronikus fogyasztásmérők váltakozó áramú hatásos energia mérésére (0,1S, 0,2S és 0,5S pontossági osztály)
                           EN IEC 62053-22:2022/A11:2021
                        
                     
                           18.
                        
                        
                           EN IEC 62053-23:2021
                           Villamos fogyasztásmérő berendezések. Kiegészítő követelmények. 23. rész: Elektronikus fogyasztásmérők meddő energia mérésére (2-es és 3-as pontossági osztály)
                           EN IEC 62053-23:2022/A11:2021
                        
                     
                           19.
                        
                        
                           EN IEC 62053-24:2021
                           Villamos fogyasztásmérő berendezések. Kiegészítő követelmények. 24. rész: Elektronikus fogyasztásmérők alapharmonikus frekvenciájú meddő energia mérésére (0,5S, 1S, 1-es, 2-es és 3-as pontossági osztály)
                           EN IEC 62053-24:2022/A11:2021
                        
                     
                           20.
                        
                        
                           EN 61009-1:2012
                           Áram-védőkapcsolók, beépített túláramvédelemmel, háztartási és hasonló használatra (RCBO-védőkapcsolók). 1. rész: Általános előírások.
                           EN 61009-1:2012/A13:2021”.
                        
                     
         
      
      
         
            II. MELLÉKLET
            Az (EU) 2019/1326 végrehajtási határozat II. mellékletében a szöveg a következő bejegyzésekkel egészül ki:
            
               
                           Sorszám
                        
                        
                           A szabvány hivatkozása
                        
                        
                           A visszavonás időpontja
                        
                     
                           „14.
                        
                        
                           EN 62053-21:2003
                           Váltakozó áramú villamos fogyasztásmérő berendezések. Egyedi követelmények.
                           21. rész: Elektronikus fogyasztásmérők hatásos energia mérésére (1-es és 2-es pontossági osztály)
                        
                        
                           2023. október 13.
                        
                     
                           15.
                        
                        
                           EN 62053-22:2003
                           Váltakozó áramú villamos fogyasztásmérő berendezések. Egyedi követelmények.
                           22. rész: Elektronikus fogyasztásmérők hatásos energia mérésére (0,2S és 0,5S pontossági osztály)
                        
                        
                           2023. október 13.
                        
                     
                           16.
                        
                        
                           EN 62053-23:2003
                           Váltakozó áramú villamos fogyasztásmérő berendezések. Egyedi követelmények.
                           23. rész: Elektronikus fogyasztásmérők meddő energia mérésére (2-es és 3-as pontossági osztály)
                        
                        
                           2023. október 13.
                        
                     
                           17.
                        
                        
                           EN 61009-1:2012
                           Áram-védőkapcsolók, beépített túláramvédelemmel, háztartási és hasonló használatra (RCBO-védőkapcsolók).
                           1. rész: Általános előírások.
                        
                        
                           2023. október 13.”